Kent Hovind

Kent E. Hovind  (s. 15. tammikuuta 1953, Yhdysvallat), lempinimeltään "Dr. Dino", on yhdysvaltalainen evankelista, kirjailija, tubettaja ja nuoren Maan kreationisti. 

Hovind johtaa toista perustamaansa dinosaurus-teemapuistoa ja "Creation Science Evangelism" -järjestöä, joka välittää Raamatun luomiskertomuksen sekä vedenpaisumuksen pohjalta käsityksiä lajien alkuperästä, kehityksestä, Maan ja maailmankaikkeudesta synnystä. Hovind on katsonut, että ihmiset ja dinosaurukset elivät samanaikaisesti.

Vuonna 2013 Hovind perusti youtube-kanavan, jolla oli 28. kesäkuuta 2019 mennessä 137 000 tilaajaa ja sen videoilla 15,8 milj. näyttökertaa. Hovind kertoo kanavansa tarkoitukseksi "voittaa sinut pelastavaan tietoon meidän herrastamme Jeesuksesta Kristuksesta, vahvistaa uskoasi erehtymättömään Jumalan sanaan, motivoida jokaista palvelemaan Jeesusta Kristusta elämällään, paljastaa valheet joita käytetään 'todisteina' tyhmään evoluutiouskontoon, vastata Raamattuun liittyviin kysymyksiin, auttaa kristittyjä valmistautumaan Raamatun kertomiin lopunajan tapahtumiin". Kanavalla Hovind vastailee ihmisten kysymyksiin, kommentteihin ja väittämiin. Kanava on saanut muut tubettajat tekemään omia videoitaan, joissa muun muassa kritisoiden Hovindin väittämiä.

Hovind opetti viidentoista vuoden ajan collegen matematiikkaa ja luonnontieteitä. Tänä aikana hän suoritti kristillisen opettajan maisterin tutkinnon (master's degree in christian education). Hovind kirjoitti väitöskirjan, jonka aiheena oli luomiskertomus vastaan evoluutioteoria. Hovind julisti evoluutioteorian vaaralliseksi uskonnolliseksi maailmankatsomukseksi ja esitti, ettei Raamattu esimerkiksi luomiskertomuksen osalta ole ristiriidassa tieteellisen maailmankuvan kanssa.http://www.drdino.com/speaker.php?s=3 .

Hovind on tullut tunnetuksi kehitysopin kannattajille kohdistamastaan haasteesta, jossa hän tarjoaa 250 000 Yhdysvaltain dollaria kenelle tahansa, joka voi ”todistaa evoluution ainoaksi mahdolliseksi tavaksi, joka selittää kaikkeuden ja elämän synnyn”. 

Elämä

Hovind on naimisissa ja hänellä on kolme lasta ja neljä lastenlasta. 

Evankelista Kent Hovindista tuli kristitty kuudentoista vuoden iässä jolloin hän halusi välittömästi ryhtyä palvelemaan Jeesusta. Hovind on toiminut pyhäkouluopettajana, kirkkobussin kuljettajana ja innokkaana evankeliumin julistajana. Hänen lukioaikainen kiinnostuksensa matematiikkaan ja luonnontieteisiin johti hänet opiskelemaan tieteitähttp://www.drdino.com/about-cse/dr-kent-hovind .

Vuonna 1974 Hovind suoritti uskonnollisessa koulutuksessa akkreditoimattomassa Midwestern Baptist Collegessa kandidaatin tutkinnon, jonka hän täydensi kirjekurssilla akkreditoimattomassa Patriot Bible Universityssa maisterin tutkinnoksi vuonna 1988 ja tohtorin tutkinnoksi vuonna 1991.

Vuonna 2007 Hovind tuomittiin kymmeneksi vuodeksi vankeuteen verorikoksista, liittovaltion agenttien toiminnan haittaamisesta ja useista muista rikoksista.

Vuoden 2021 syyskuussa Hovind tuomittiin uudestaan. Tällä kertaa Hovind oli syytettynä perheväkivallasta, jonka uhrina oli ollut Kentin etääntynyt vaimo Cindi Hovind.

Hovindin 250 000 dollarin haaste

Hovind on tehnyt seuraavan tarjouksen: Tarjoan $250,000 kenelle tahansa joka kykenee antamaan tieteellisen todisteen (scientific proof) evoluutiolle* Haasteeni, $250,000 tarjous, demonstroi sitä että evoluutiohypoteesi ei ole mitään muuta kuin uskonnollinen näkemyshttp://www.drdino.com/articles.php?spec=67&kws=250,000 

*HUOMIO: Kun käytän sanaa evoluutio, en tarkoita pientä muutosta jota löydetään kaikista elämänmuodoista (mikroevoluutio). Tarkoitan yleistä teoriaa, johon luetaan viisi suurta muutosta jotka tapahtuivat ilman Jumalaa:1. Aika, avaruus ja aine syntyivät "itsestään" 
2. Planeetat ja tähdet muotoutuivat avaruuspölystä.3. Materia ryhtyi elämään itsestään.
4. Aikaiset elämänmuodot oppivat lisääntymään itse. 5. Suuria muutoksia tapahtui elämänmuodoissa (esimerkiksi kalat muuttuivat sammakoiksi, sammakot matelijoiksi, matelijat linnuiksi ja linnut nisäkkäiksi)

Haastetta on kritisoitu siitä, että voittajan täytyisi muun muassa todistaa Jumala olemattomaksi, koska tieteessä todistustaakka on sillä joka väittää jotain olevaksi, ei sillä joka väittää jotain  olemattomaksi.http://www.talkorigins.org/faqs/hovind.html

Vuonna 2005 Hovind korotti summan miljoonaan Yhdysvaltain dollariin http://www.truthradio.com/ joulunpyhiksi. Hovindia ei otettu kovin vakavasti.http://www.talkorigins.org/faqs/hovind/howgood.html

Arvostelijat ovat sanoneet, että Hovindin tarjous on lähinnä julkisuustemppu, ja että sen ehdot on tarkoituksella valittu siten, että mikään mahdollinen tosiasia ei voisi riittää.
Arvostelijoiden mukaan Hovindin evoluutiokuvaus ei ole sama kuin tieteen määritelmä eikä Hovindin ehdoilla edes painovoimaa voitaisi todistaa riittävästi. Hovindille ei riitä että ilmiö on tosi, vaan sen pitää lisäksi tapahtua ilman Jumalaa, jonka falsifiointi on mahdotonta. Hovind on epäsuorasti myöntänytkin haasteensa mahdottomuuden.http://true.wxcs.com/hovind/flaw-impossible.htm  

Hovind on sanonut että juristit voisivat päättää ovatko hänen haasteensa ehdot täyttyneet, mutta on kieltäytynyt nimeämästä ketään juristia.http://www.noanswersingenesis.org.au/kent_hovind's_lies.htm Toisaalta tällä ei ole merkitystä, koska Kisby osoitti että Hovindin argumentin looginen muoto tekee Hovindin haasteesta loogisesti epäpätevän: haasteen läpäisy vaatisi lopulta kaikkeuden todistamisen olemattomaksi.https://web.archive.org/web/20051203022114/http://ne-plus-ultra.net/pubs/kisby_hovindarticle_rev2.pdf. 

Hovind on myös tehnyt haasteestaan muutenkin mielenkiintoisen, sillä hän on kiistänyt kaiken fossiilitodisteiden mahdollisuudenkin. Hovindin mukaan kaikki mitä voimme tietää fossiloituneesta eliöstä on se, että se on olemassa, joten emme voi tietää onko sillä ollut jälkeläisiä.http://exchristian.net/exchristian/2006/02/mike-shermerkent-hovind.html 

Myös kreationistiset tahot ovat arvostelleet Hovindin toimia. Esimerkiksi vaikutusvaltainen australialainen nuori Maa -julkaisujen tuottaja Answers in Genesis on moittinut Hovindia ja tämän haastetta.http://www.answersingenesis.org/news/ross_hovind_analysis.asp 

Salaliittoväitteet

Hovind on rakentanut paljon erilaisia salaliittoteorioita koskien tiedemaailmaa, uskontoja ja hallitusta. Hovind esittää että King James Bible on Jumalan ehdotonta sanaa, joka täytyy ottaa kirjaimellisesti. Koska näin on, tiede tulee ennemmin tai myöhemmin hyväksymään juuri kyseisen raamatunkäännöksen. Hovind on paljastanut tämän olevan tiedetty totuus a priori http://www.drdino.com/articles.php?spec=4 http://www.drdino.com/articles.php?spec=22 . Hovind on niin ikään esittänyt, että biologian oppikirjat valehtelevat ja vaatii evoluution poistamista kirjoista.

Hovind on myös esittänyt, että HIV, malaria, rappeutumissairaudet, Parkinsonin tauti, tyypin I diabetes, ja Alzheimerin tauti ovat monien muiden sairauksien ohessa biologisen sodankäynnin tutkimuksen tuottamia vitsauksia.http://www.drdino.com/cse.asp?pg=articles&specific=53  Hovind on esittänyt epäilyjä myös Yhdysvaltain hallituksen syöpähoidoista.http://www.csicop.org/si/2004-11/hovind.html 

Hovindilla on lukuisia salaliittoteorioita Syyskuun 11. päivän iskuista 2001 .http://www.kent-hovind.com/articles/semite.htm
http://www.911inplanesite.comhttp://www.kent-hovind.com/quotes/conspiracy.htm Hän on esittänyt myös että UFOt ovat Saatanan ilmentymiä, ja että Yhdysvaltain hallitus hallitsee niitä.

Hovindin kirja "Unmasking the False Religion of Evolution" sisältää lisäksi antisemitismiä ja kommunismivihaa. Hän esittää myös että evoluutioteorian opetus koulussa on Saatanan salaliiton seurausta ja että kaikki ihmiset, jotka yhdessä päätyvät johtopäätökseen evoluutiosta totena, toimivat Saatanan alaisina.http://www.splcenter.org/intel/intelreport/article.jsp?aid=205 

Kritiikki

Vuonna 2006 Hovind pidätettiin ja haastettiin oikeuteen 58 eri rikoksesta, muun muassa veronkierrosta, perättömien rikossyytösten esittämisestä sekä julkisen vallan edustajien uhkailusta. Hovind esitti vastalauseensa, kun tuomari takavarikoi hänen passinsa sekä aseita, joiden Hovind väitti kuuluvan kirkolle.
Hovind tuomittiin syylliseksi, ja häntä odottaa mahdollisesti maksimirangaistus 288 vuotta vankeutta. Myös hänen vaimonsa Jo Hovind todettiin syylliseksi. Hänen pisin mahdollinen rangaistuksensa olisi ollut 225 vuotta vankeutta. Kent Hovindin lopulliseksi tuomioksi tuli 10 vuotta vankeutta, 3 vuotta yhdyskuntapalvelua ja sakkoja.http://www.pensacolanewsjournal.com/apps/pbcs.dll/article?AID=/20070119/NEWS01/701190332/1006 

Hovindin puolustusasianajaja yritti vedota siihen etteivät Yhdysvaltojen veroviranomaiset tiedottaneet Hovindia verojen maksamatta jättämisestä. Lisäksi Hovind uskoo että hän ja dinopuiston  sekä Creation Science Evangelism -järjestön henkilökunta tekevät työtä Jumalalla ja näin ollen heidän ei tarvitse maksaa veroja maalliselle valtiolle.http://www.pensacolanewsjournal.com/apps/pbcs.dll/article?AID=/20061103/NEWS01/611030338/1069/NEWS11 

Arvostelijat ovat väittäneet että Patriot Bible University on ”diplomimylly”, jolla on matalat läpäisyvaatimukset ja joka ei täytä yleistä koulutusstandardia. Koulu muun muassa mahdollistaa kandidaatin tutkinnon kuukausissa, 25 Yhdysvaltain dollarin kuukausihintaan. http://patriotuniversity.com/financial.htm
Vaikka Hovind vuosien ajan sanoi olevansa lukio-opettajana kristillisessä koulussa, hänellä ei kuitenkaan ole ollut opettajan pätevyyttä.

Hovindin väitöskirjaa ei myöskään julkistettu Patriot Bible Universityn toimesta, vaan sen julkaisi WikiLeaks-sivusto joulukuussa 2009. Alkuperäisen kopion haltuunsa saanut National Center for Science Education-yhdistyksen edustaja Karen Bartelt oli todennut, ettei Hovindin väitöskirja tarjoa mitään hyödyllistä tieteelliselle ajattelulle, paitsi ehkä varoittavan esimerkin siitä, miten väitöskirjaa ei kuuluisi tehdä. Hovindin tekstissä ilmenee lukuisia kirjoitusvirheitä, sekä tietämättömyyttä historiasta, filosofiasta, tieteestä ja uskonnoista. Hovind muun muassa väittää kirjassaan Sokrateen, Platonin ja Aristoteleen olleen panteisteja, että käärme kertoi Aatamille ja Eevalle evoluutiosta Eedenin puutarhassa, ja että Hindulaisuus, Zarathustralaisuus, Buddhalaisuus, taolaisuus ja Konfutselaisuus ovat ovat salaisesti kiinan kommunismia tukevia ateistisia evoluutiokultteja.

Barbara Forrest on väittänyt, että Hovindin tieteellisen koulutuksen puute tekee mahdottomaksi hyväksyä tätä ammattilaistasolle.
Kun Hovindilta on kysytty tämän koulutuksesta ja etenkin tämän koulutuksen laadusta, on Hovind sanonut että väitteet ovat ad hominem -hyökkäyksiä, jotka kertovat siitä että ihmiset eivät osaa vastata hänen evoluutiokritiikkiinsä ja itse asiassa osoittavat täten että Hovind on oikeassa evoluutiokritiikissään.https://web.archive.org/web/20010816220051/http:/www.drdino.com/FAQs/FAQmisc13.jsp Patriot Bible University on yhtynyt tähän näkemykseen.http://www.patriotuniversity.com/PriceOfTruth.htm 

Hovindin dinosaurus-teemapuisto
pienoiskuva|Kuva ensimmäisestä dinosauruspuistosta vuonna 2008
Vuonna 2001 Hovind perusti Nuoren maan luomisoppia edustavan teemapuiston Dinosaur Adventure Landin Floridan Pensacolaan. Puiston teemana on esittää että ihmiset ja dinosaurukset olivat olemassa samanaikaisesti menneisyydessä, noin 4000–6000 vuotta sitten.https://web.archive.org/web/20070419062037/http://www.momentmag.com/features/oct05/slifkin.html

Dinosauruspuistossa esitettiin faktana myös se, että muutamia pieniä dinosauruksia oli yhä elossa. http://www.splcenter.org/intel/intelreport/article.jsp?aid=485 .

Vuonna 2004 Committee for the Scientific Investigation of Claims of the Paranormal (CSICOP) -järjestö vieraili Hovindin teemapuistossa ja väitti, että se tarkoituksellisesti harhaanjohtaa vierailijoita.

Hovind on kieltäytynyt maksamasta veroja puistonsa tuottamista tuloista, koska hän kokee työskentelevänsä Jumalan alaisena eikä siksi koe olevansa verotusvelvollinen IRS:lle.http://www.firstcoastnews.com/news/florida/news-article.aspx?storyid=61274 Kun dinosauruspuiston www-sivut osoittivat vuonna 2006, että vierailijoita oli paljon, Hovindin toiminta katsottiin veronkierroksi.http://www.cseblogs.com/?p=35. Tämän seurauksena hänet haastettiin oikeuteen ja tuomittiin 10 vuodeksi vankeuteen. Kuullessaan tuomiosta Hovind tarjosi vaihtoehdoksi sitä, että lukuisat vapaaehtoiset voisivat maksaa IRS:lle rahaa, jotta hän voisi jatkaa saarnaamistyötään vapaana.

Hovind on esittänyt, että Grand Canyon on syntynyt viikoissa samoin kun kaksi suurta järveä Grand Lake ja Hopi Lake tulvivat. 
Edelleen Hovind laskee perimän sisältämän informaatiomäärän suoraan kromosomien määrästä.

Katso myös
 Wikiquote Kent Hovindista

Teokset















 Lähteet 

Aiheesta muualla
Kent Hovindin viralliset sivut
Kent Hovindin virallinen sivu 
Dinosaur Adventure Land -sivut 
Kent Hovind OFFICIAL -youtube kanava 
Kent Hovind Innocence DVD Series 

Muiden kirjoituksia
Answers in Genesis: Maintaining Creationist Integrity, Carl Wieland, Ken Ham and Jonathan Sarfati, 2002. 
The TalkOrgins Archive: Kent Hovind FAQs, Examining "Dr. Dino" 
Know Your Creationists: Kent Hovind, Steven Andrew, Daily Kos, 2005 
Friendly Atheist: Creationist Kent Hovind Now Says Oranges Are Proof That Evolution is False, Hemant Mehta, 2018 
AL.com: Alabama’s Dinosaur Adventure Land teaches that evolution is ‘dumbest religion in the history of the world’, Anna Claire Vollers, 2019 
TBR Radio’s Dixie Heritage Hour, Dr. Kent Hovind , 2019 

Hovind oikeudessa
 The TalkOrgins Archive: Hovind bankruptcy decision, 1996 
 Hovind, 197 B.R. 157 (Bankr. N.D. Fla. 1996), Todd Trierweiler & Associates Attorneys at Law 

Luokka:Kreationistit
Luokka:Nuoren Maan kreationismi
Luokka:Yhdysvaltalaiset salaliittoteoreetikot
Luokka:Talousrikoksista tuomitut henkilöt
Luokka:Yhdysvaltalaiset evankelistat
Luokka:Vuonna 1953 syntyneet
Luokka:Elävät henkilöt